CELEX: 62014CN0042
Language: et
Date: 2014-01-27 00:00:00
Title: Kohtuasi C-42/14: Eelotsusetaotlus, mille on esitanud Naczelny Sąd Administracyjny (Poola) 27. jaanuaril 2014  – Minister Finansów versus Wojskowa Agencja Mieszkaniowa w Warszawie

5.5.2014   
            
            
               ET
            
            
               Euroopa Liidu Teataja
            
            
               C 135/19
            
         Eelotsusetaotlus, mille on esitanud Naczelny Sąd Administracyjny (Poola) 27. jaanuaril 2014 – Minister Finansów versus Wojskowa Agencja Mieszkaniowa w Warszawie
   (Kohtuasi C-42/14)
   2014/C 135/21
   Kohtumenetluse keel: poola
   
      Eelotsusetaotluse esitanud kohus
   
   Naczelny Sąd Administracyjny
   
      Põhikohtuasja pooled
   
   
      Kassatsioonkaebuse esitaja: Minister Finansów
   
      Vastustaja kassatsioonimenetluses: Wojskowa Agencja Mieszkaniowa w Warszawie
   
      Eelotsuse küsimused
   
   
               1.
            
            
               Kas nõukogu 28. novembri 2006. aasta direktiivi 2006/112/EÜ (1), mis käsitleb ühist käibemaksusüsteemi, artikli 14 lõike 1, artikli 15 lõike 1 ja artikli 24 lõike 1 sätteid tuleb tõlgendada nii, et elektrienergia, soojusenergia ja vee tarneid ning jäätmete äraveo teenuseid osutab üürileandja neid kaupu ja teenuseid vahetult kasutavale üürnikule, kui neid kaupu ja teenuseid tarnivad ja osutavad sellele spetsialiseerunud kolmandad isikud vastavate ruumide tarbeks ja kui üürileandja on nende tarnelepingute osapool ning üksnes edastab asjakohased tekkivad kulud neid kaupu ja teenuseid tegelikult kasutavale üürnikule?
            
         
               2.
            
            
               Kui esimesele küsimusele vastatakse jaatavalt: kas ruumide üürniku poolt kasutatava elektrienergia, soojusenergia, veevarustuse ja jäätmete äraveo kulud tõstavad üüriteenuse osutamisel maksustatavat väärtust (üüritasu) direktiivi 2006/112 artikli 73 tähenduses või on nimetatud tarnete ja teenuste puhul tegemist ruumide üürimisteenusest eraldiseisvate teenustega?
            
         
      (1)  ELT L 347, lk 1.